8. mai

**8. mai** on Gregoriuse kalendri 128. (liigaastal 129.) päev. Juliuse kalendri järgi 25. aprill (1901–2099).

## Sündmused
### [[Eesti]]s
* 1563 – Piltene linnuses võttis hertsog Magnus vastu Saaremaalt saabunud delegatsiooni ning nende palvele vastu tulles andis Kuressaarele linnaõigused (Riia linnaõigused).
* 1925 – Eesti suuruselt teine kommertspank Harju Pank läks pankrotti.
* 1939 – toimus aktsiaseltsi Elektrikeskus asutamiskoosolek. Seda päeva loetakse ka Eesti energiasüsteemi alguseks.
* 1946 – Aili Jürgenson ja Ageeda Paavel lasksid õhku punaarmeelaste ajutise puust monumendi Tallinnas Tõnismäel.
* 1955 – Hugo Holm valiti Argentina Eesti Võitlejate Koondise esimeheks.
* 1990 – Eesti NSV Ülemnõukogu tunnistas kehtetuks nime Eesti Nõukogude Sotsialistlik Vabariik ja kehtestas uuesti nime Eesti Vabariik. Ühtlasi muudeti kehtetuks Eesti NSV lipp, vapp ja hümn. Eesti NSV Ülemnõukogu ja Eesti NSV Ministrite Nõukogu nimetati ümber vastavalt Eesti Vabariigi Ülemnõukoguks ja Eesti Vabariigi Valitsuseks.

### Maailmas
* 1654 – Westminsteri rahuga lõpetati esimene Hollandi-Inglise sõda. 
* 1886 – Ameerika farmatseut John Pemberton hakkas Atlantas müüma siirupijooki Pemberton’s French Wine Coca väsimuse, peavalu ja depressiooni vastu. Sama aasta suvel kehtima hakanud keeluseaduse tõttu oli Pemberton joogi komponentidest sunnitud eemaldama veini ning jook sai tuntuks Coca-Colana.
* 1902 – Antillides Martinique'i saarel purskas Pelée vulkaan. See oli 20. sajandi ohvrirohkeim vulkaanipurse: hukkus ligi 30 000 inimest ja Saint-Pierre'i linn hävis täielikult.
* 1942 – Teine maailmasõda: tulemuseta lõppes Korallmere lahing Jaapani ja liitlasvägede vahel. See oli esimene lennukikandjate lahing.
* 1945 – kirjutati alla Saksa Riigi kapitulatsiooniakt. Teise maailmasõja lõpp Euroopas.
* 1945 – Sétifi veresaun: Alžeerias Sétifis surusid Prantsusmaa koloniaalväed maha rahumeelse meeleavalduse, millega tähistati võitu Saksamaa üle ning nõuti Alžeeria iseseisvumist. Hukkus üle 10 000 inimese.

## Sündinud

* 1669 – Karl Adam von Stackelberg, Rootsi sõjaväelane ja riigitegelane
* 1828 – Henri Dunant, Punase Risti asutaja, Nobeli rahuauhind 1901
* 1874 – Inessa Armand, prantsuse/vene revolutsionäär
* 1884 – Harry S. Truman, USA 33. president
* 1903 – Fernandel (Fernand Joseph Désiré Contandin), prantsuse näitleja
* 1916 – João Havelange, brasiilia tööstur, FIFA president 1974–1998
* 1932 – Sonny Liston (Charles Liston), ameerika poksija
* 1935 – Jack Charlton, inglise jalgpallur
* 1936 – Haljand Udam, eesti orientalist ja esseist
* 1938 – Eve Kivi, eesti filminäitleja
* 1940 – Ricky Nelson, ameerika laulja
* 1944 – Gary Glitter (Paul Francis Gadd), inglise laulja ja muusik
* 1950 – Lepo Sumera, eesti helilooja
* 1961 – Bill de Blasio
* 1964 – Melissa Gilbert, ameerika näitleja
* 1966 – Claudio Taffarel, brasiilia jalgpalliväravavaht
* 1972 – Darren Hayes, austraalia laulja ja laulukirjutaja (Savage Garden)
* 1975 – Enrique Iglesias, hispaania laulja
* 1983 – Bershawn Jackson, USA kergejõustiklane

## Surnud

* 1794 – Antoine Lavoisier, prantsuse keemik
* 1873 – John Stuart Mill, inglise filosoof ja majandusteadlane
* 1880 – Gustave Flaubert, prantsuse kirjanik
* 1903 – Paul Gauguin, prantsuse kunstnik
* 1919 – Vera Zassulitš, vene revolutsionäär
* 1936 – Oswald Spengler, saksa filosoof
* 1942 – Nikolai Reek, Eesti sõjaväelane
* 1953 – Jaan Lukas, Eesti sõjaväelane
* 1975 – Avery Brundage, Rahvusvahelise Olümpiakomitee president
* 1979 – Talcott Parsons, ameerika sotsioloog
* 1982 – Gilles Villeneuve, Kanada autovõidusõitja
* 1988 – Robert A. Heinlein, ameerika kirjanik 
* 1989 – Hendrik Allik, Eesti poliitik ja Eesti NSV riigitegelane
* 1990 – Luigi Nono, itaalia helilooja
* 1992 – Sergei Obraztsov, vene nukunäitleja
* 1998 – Johannes Kotkas, eesti maadleja
* 1999 – Heino Kask, eesti spordiajakirjanik
* 2007 – Aigar Vahemetsa, eesti ajaloolane, sotsioloog ja kirjanik
* 2011 – Arkadi Vaksberg, Vene jurist, kirjanik, stsenarist
* 2013 – Géza Vermes, Ungari juudi päritolu teoloog

## Pühad
*Rahvusvaheline Punase Risti ja Punase Poolkuu päev
* Tšehhis riiklik võidupüha, millega tähistatakse Teise maailmasõja lõppu Euroopas
* Slovakkias tähistatakse võitu fašismi üle (*Deň víťazstva nad fašizmom*)
* Emadepäev aastail 1988, 1994, 2005, 2011

## Nimepäev
* Eestis – Timmo, Timmu, Timo

## Ilmarekordid
*...

## Viited

## Välislingid